CELEX: 32010R0454
Language: lt
Date: 2010-05-26 00:00:00
Title: 2010 m. gegužės 26 d. Komisijos reglamentas (ES) Nr. 454/2010 dėl pereinamojo laikotarpio priemonių pagal Europos Parlamento ir Tarybos reglamentą (EB) Nr. 767/2009, susijusių su pašarų ženklinimo nuostatomis  (Tekstas svarbus EEE)

27.5.2010   
            
            
               LT
            
            
               Europos Sąjungos oficialusis leidinys
            
            
               L 128/1
            
         KOMISIJOS REGLAMENTAS (ES) Nr. 454/2010
   2010 m. gegužės 26 d.
   dėl pereinamojo laikotarpio priemonių pagal Europos Parlamento ir Tarybos reglamentą (EB) Nr. 767/2009, susijusių su pašarų ženklinimo nuostatomis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 767/2009 dėl pašarų tiekimo rinkai ir naudojimo (1), ypač į jo 32 straipsnio 4 dalį,
   kadangi:
   
               (1)
            
            
               Reglamente (EB) Nr. 767/2009 nustatyta, kad turi būti atlikta išsami ES taisyklių, susijusių su prekybos pašarinėmis žaliavomis ir kombinuotaisiais pašarais sąlygomis, peržiūra, be to, šio reglamento 32 straipsnio 4 dalyje nustatyta, kad galima patvirtinti priemones siekiant palengvinti perėjimą prie naujųjų taisyklių.
            
         
               (2)
            
            
               Reglamente (EB) Nr. 767/2009 nustatytas ženklinimo taisykles reikės taikyti nuo 2010 m. rugsėjo 1 d. Tai reikštų staigų pokytį ir pašarus rinkai tiekiantiems ūkinės veiklos vykdytojams perėjimas nebūtų sklandus. Per dieną pakeisti etikečių išvaizdą ir gamybą bei perdaryti esamus įrenginius šioms įmonėms būtų brangu. Sukelti sunkumai būtų neproporcingi pokyčio tikslams. Todėl tikslinga nustatyti pereinamąjį laikotarpį, per kurį iki 2010 m. rugsėjo 1 d. pašarai galės būti ženklinami pagal Reglamentą (EB) Nr. 767/2009.
            
         
               (3)
            
            
               Gyvūnams augintiniams skirtų pašarų rinkoje yra labai daug įvairių produktų su konkrečiomis etiketėmis. Palyginti su dabartinėmis gyvūnų augintinių ėdalo ženklinimo taisyklėmis, tik Reglamento (EB) Nr. 767/2009 15 straipsnio f punktu, 17 straipsnio 1 dalies f punktu ir 19 straipsniu bus padaryti šių produktų ženklinimo pakeitimai, kurie bus nedideli ir neturės įtakos jų saugai. Siekiant užtikrinti sklandų perėjimą susijusiems ūkinės veiklos vykdytojams, pagrįsta nustatyti vienerių metų pereinamąjį laikotarpį, per kurį esamos gyvūnų augintinių ėdalo etiketės gali būti naudojamos ir po 2010 m. rugsėjo 1 d.
            
         
               (4)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 767/2009 33 straipsnio antros pastraipos ir nepažeidžiant Tarybos direktyvų 79/373/EEB (2), 82/471/EEB (3), 93/74/EEB (4) ir 96/25/EB (5), pagal Reglamentą (EB) Nr. 767/2009 ženklinami pašarai gali būti pateikiami rinkai nuo šio reglamento įsigaliojimo dienos.
   2 straipsnis
   Nukrypstant nuo Reglamento (EB) Nr. 767/2009 33 straipsnio antros pastraipos, gyvūnams augintiniams skirti ir pagal Direktyvą 79/373/EEB ir Tarybos direktyvos 70/524/EEB (6) 16 straipsnį ženklinami pašarai gali būti pateikiami rinkai iki 2011 m. rugpjūčio 31 d. Po šios datos jie gali likti rinkoje tol, kol baigsis jų atsargos.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 26 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 229, 2009 9 1, p. 1.
   
      (2)  OL L 86, 1979 4 6, p. 30.
   
      (3)  OL L 213, 1982 7 21, p. 8.
   
      (4)  OL L 237, 1993 9 22, p. 23.
   
      (5)  OL L 125, 1996 5 23, p. 35.
   
      (6)  OL L 270, 1970 12 14, p. 1.